
BirouRILE PermanentE

alE

CELOR DOUĂ Camere ale parlamentului

În urma reanalizării proiectului de Lege privind aprobarea Ordonanţei Guvernului nr.87/2003 privind rectificarea bugetului de stat pe anul 2003, cu care comisiile au fost sesizate în fond, pentru a fi supus spre examinare şi adoptare Plenului Parlamentului şi pentru care s-a întocmit raport comun cu nr.22/456 din 29 octombrie 2003, vă înaintăm, alăturat, raportul suplimentar comun.
	PREŞEDINTE,

Dr.  Viorel Ştefan
	PREŞEDINTE,

Prof.dr. Florin Georgescu

RAPORT SUPLIMENTAR COMUN

privind aprobarea Ordonanţei Guvernului nr.87/2003 privind rectificarea bugetului de stat pe anul 2003

Comisiile pentru buget, finanţe şi bănci din Senat şi Camera Deputaţilor, cu adresele nr.L.346/2003, respectiv nr.502/2003 au fost sesizate în fond pentru a prezenta raport comun la proiectul de Lege pentru aprobarea Ordonanţei Guvernului nr.87/2003 privind rectificarea bugetului de stat pe anul 2003.


În şedinţa din 29 octombrie 2003, comisiile de specialitate reunite, au examinat proiectul de Lege sus-menţionat, şi au hotărât, cu majoritate de voturi, să prezinte raport favorabil, fără amendamente.


În urma reanalizării proiectului de lege, în şedinţa comună din data de 10 noiembrie 2003, Comisiile pentru buget, finanţe şi bănci ale celor două Camere ale Parlamentului, au hotărât, cu majoritate de voturi, supunerea spre dezbaterea şi adoptarea Plenului Parlamentului a proiectului de Lege cu următoarele amendamente admise:
	Nr.

crt.
	Text iniţial
	Amendamente propuse de comisii
	Motivare

	1.
	Articol unic
	1. Devine art.I cu acelaşi conţinut.
	Se propune suplimentarea sumelor defalcate din impozitul pe venit pentru echilibrarea bugetelor locale şi a sumelor defalcate din taxa pe valoarea adăugată pentru subvenţionarea energiei termice livrată populaţiei, pe anul 2003, în vederea asigurării fondurilor necesare bugetelor locale pentru plata ajutorului pentru încălzirea locuinţei destinat persoanelor cu venituri mici, precum şi pentru acoperirea diferenţelor de preţ şi tarif la energia termică livrată populaţiei.

Se propune aprobarea redistribuirii sumelor defalcate din taxa pe valoarea adăugată aprobate pe judeţe şi municipiul Bucureşti pentru asigurarea fondurilor necesare plăţii salariilor personalului din învăţământul preuniversitar de stat.

Se propune suplimentarea cheltuielilor şi deficitului Fondului naţional unic de asigurări sociale de sănătate pe anul 2003 pentru achitarea datoriilor înregistrate pentru servicii medicale, precum şi pentru asigurarea medicamentelor, materialelor sanitare, hranei şi utilităţilor instituţiilor sanitare.

Totodată, se propune suplimentarea cheltuielilor şi deficitului bugetului creditelor externe, precum şi a sumelor defalcate din unele venituri ale bugetului de stat pentru bugetele locale, în scopul derulării optime a unor programe şi proiecte cu finanţare externă, respectiv finanţării unor cheltuieli ale autorităţilor administraţiei publice locale, în vederea derulării normale a 
activităţii instituţiilor din subordinea acestora şi a unor programe şi acţiuni în interesul colectivităţilor locale.

În acest scop, se propune ca ordonatorii principali de credite să transfere la fondul de rezervă bugetară economiile pe care le vor identifica în bugetele lor în funcţie de modul de derulare a execuţiei bugetare pe cele 10 luni din acest an.

	2.
	Art.II nou
	2. Se propune introducerea unui articol nou, Art.II, cu următorul conţinut:

„Art.II. – (1) Se majorează veniturile bugetului de stat pe anul 2003, provenite din impozitul pe profit cu suma de 1.200,0 miliarde lei şi din accize cu suma de 1.894,6 miliarde lei.

 (2) Suma de 3.094,6 miliarde lei prevăzută la alin.(1) se alocă sub forma sumelor defalcate din impozitul pe venit pentru achitarea ajutoarelor pentru încălzirea locuinţei şi a sumelor defalcate din taxa pe valoarea adăugată pentru achitarea subvenţiilor pentru energia termică livrată populaţiei, inclusiv a restanţelor.
 (3) Sumele prevăzute la alin.(2) se repartizează pe unităţi administrativ-teritoriale prin hotărâre a consiliului judeţean, pe baza datelor de fundamentare referitoare la ajutoare pentru încălzirea locuinţei şi subvenţii pentru energia termică livrată populaţiei, inclusiv a restanţelor, prezentate de primari şi cu asistenţa tehnică de specialitate a direcţiei generale a finanţelor publice.

 (4) Sumele defalcate din impozitul pe venit pentru echilibrarea bugetelor locale pe anul 2003 sunt prevăzute în anexa nr.4 la Ordonanţa Guvernului nr.87/2003 (modificată).
 (5) Sumele defalcate din taxa pe valoarea adăugată pentru subvenţionarea energiei termice livrată populaţiei pe anul 2003 sunt prevăzute în anexa nr.6 la Ordonanţa Guvernului nr.87/2003 (modificată).
(6) Sumele defalcate din taxa pe valoarea adăugată pentru finanţarea cheltuielilor instituţiilor de învăţământ preuniversitar de stat, a creşelor şi centrelor judeţene şi locale de consultanţă agricolă, pe anul 2003 sunt prevăzute în anexele nr.7, 7a şi 7b.

(61) Anexele 1, 2, 3 şi 3a la prezenta lege modifică şi înlocuiesc anexele 4, 6, 7 şi 7a din Ordonanţa Guvernului nr.87/2003 (modificată).
 Anexa nr.3b se  introduce după anexa 7a şi devine anexa 7b.
  (7) Autorităţile administraţiei publice locale vor vira sumele privind ajutoarele pentru încălzirea locuinţei şi subvenţiile pentru energia termică livrată populaţiei, în conturile tip ESCROW deschise de furnizorii de energie termică livrată populaţiei, urmând acelaşi mecanism şi aceleaşi termene ca cele prevăzute la art.3 şi 4 din Hotărârea Guvernului nr.1230/2003 privind alocarea unor sume din fondul de rezervă bugetară la dispoziţia Guvernului, prevăzut în bugetul de stat pe anul 2003, pentru subvenţionarea energiei termice livrate populaţiei.”

	

	3.
	Art.III. – nou
	3. Se propune introducerea unui nou articol, Art.III. cu următorul conţinut:
 „Art.III. - (1) Ordonatorii principali de credite ai bugetului de stat, în termen de 5 zile de la intrarea în vigoare a prezentei legi, au obligaţia de a propune trecerea la fondul de rezervă bugetară la dispoziţia Guvernului a eventualelor economii identificate în bugetele lor.

 (2) Guvernul este abilitat să diminueze cheltuielile, respectiv fondul de rezervă bugetară şi deficitul bugetului de stat pe anul 2003 cu eventualele economii rezultate potrivit alin.(1) şi să suplimenteze:

 a) cheltuielile şi deficitul bugetului Fondului naţional unic de asigurări sociale de sănătate pe anul 2003;

 b) cheltuielile şi deficitul din credite externe pe anul 2003.

 (3) Din eventualele economii rezultate potrivit alin.(1) Guvernul poate suplimenta sumele defalcate din unele venituri ale bugetului de stat pentru bugetele locale.

 (4) Deficitul bugetului Fondului naţional unic de asigurări sociale de sănătate se acoperă din disponibilităţile din anii precedenţi înregistrate la acest buget.

 (5) Se autorizează Ministerul Finanţelor Publice să introducă modificările prevăzute la art.II şi art.III, alin.(1), (2) şi (3) în volumul şi structura bugetului de stat, bugetului creditelor externe, bugetelor ordonatorilor principali de credite şi bugetului Fondului naţional unic de asigurări sociale de sănătate, pe anul 2003”.
	



Prin conţinutul său, proiectul de Lege face parte din categoria legilor ordinare şi urmează a fi votat cu respectarea prevederilor art.76 alin.(2) din Constituţia României.
	PREŞEDINTE,

Dr. Viorel Ştefan
	PREŞEDINTE,

Prof.dr. Florin Georgescu

Onete Alexandru

Bărdiţă Mariana

